钦定古今图书集成/明伦汇编/氏族典/第196卷 > 《廖用贤尚友录》 > 苗根千
## 钦定古今图书集成/明伦汇编/氏族典/第196卷 > 《廖用贤尚友录》 > 苗根千

按《山西通志》：根千，河曲人，鬻炭为业。流贼据河曲，流
言官兵杀良冒功，以摇民心，民惧不敢出城。根千阴
藏制府谕帖，遍散城中，民始归正，为贼所觉，将杀之。
根千大喜，谕众曰：“军门谕人民出城者活，在城者死，
汝速去。”贼怒，折其首，毫无惧色。